Millised võiksid olla Kreeka võlakirjade defaulti tagajärjed? Väga täpselt ei tea seda küll mitte keegi, aga viimase 13 aasta jooksul on finantsmaailm kaks korda midagi taolist juba üle  elanud. Esimene kord 1998. aastal, kui võlakirjad jättis lunastamata Venemaa. Selle tulemusena kukkus kokku edukas riskifond Long-Term Capital Management (LTCM), mis laiemale oli avalikkusele oli rohkem tuntud nn Nobelistide fondina. Kuna fondi olid märkimisväärseid summasid investeerinud ka suured investeerimispangad, oleks selle kohene kokkukukkumine toonud endaga kaasa ettenägematud tagajärjed. Seetõttu päästsid 13 investeerimispanka USA Föderaalreservi kaasabil LTCMi.